Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 936/13/7713	Vranov nad Topľou, 17.1.2014
EEČ : 2-61-18-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v období od 01.12.2012 doposiaľ vo Vranove nad Topľou, ako aj na iných miestach si ako zákonný otec XXXXX, nar. XXXXX, voči tejto z nedbanlivosti neplnil vyživovaciu povinnosť  vyplývajúcu mu zo Zákona o rodine a to aj napriek tomu, že rozsudkom Okresného súdu XXXXX, č.k. XXXXX zo dňa 11.12.2009 bol zaviazaný prispievať na výživné na svoju dcéru XXXXX sumou 25,40,-EUR mesačne k jej rukám, čím dlhoval poškodenej XXXXX sumu 330,20- EUR

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ XXXXX, sp. zn. ORP-XXXXX zo dňa XXXXX bolo podľa  § 199 ods.1 Trestného poriadku začaté trestné stíhania a uznesením zo dňa XXXXX podľa  § 206 ods. 1) Trestného poriadku  vznesené  obvinenie XXXXX za  prečin  zanedbania povinnej výživy podľa § 207 ods. 1) Trestného zákona na tom skutkovom základe, ako je uvedené vo výrokovej časti tohto uznesenia. 

V priebehu trestného stíhania bol vypočutý obvinený XXXXX, ktorý uviedol, že poštovou poukážkou zaslal svojej dcére XXXXX sumu XXXXX,-Eur a sumu 54,80,-Eur jej ešte uhradí. 

Svedkyňa- poškodená XXXXX vo svojej výpovedi potvrdila, že jej obvinený XXXXX šekom zaslal dňa XXXXX sumu XXXXXEur a dlhuje jej ešte sumu XXXXX,-Eur a dňa XXXXX pri telefonickom kontakte uviedla, že obvinený XXXXX jej uhradil celé dlžné výživné.

Súčasťou vyšetrovacieho spisu sú aj šekové ústrižky, z ktorých vyplýva, že obvinený dňa XXXXX zaslal poškodenej XXXXX sumu 250,-Eur a dňa XXXXX sumu XXXXX-Eur  a ako vyplýva z úradného záznamu osobne odovzdal poškodenej XXXXX centov. 

         Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral  na záverečnú poradu. 
                                                                      
Vzhľadom k vyššie uvedeným skutočnostiam, keďže obvinený XXXXX si  dlh na výživnom uhradil, bolo potrebné podľa § 215 ods. 1  písm. h) Trestného poriadku s poukazom na § 86 písm. a)  Trestného zákona trestné stíhanie zastaviť, nakoľko trestnosť činu zanikla. 

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka